ПРОТОКОЛ № 38

от заседанието на Комисия по правни въпроси 
на Висшия съдебен съвет, проведено на 14 декември 2015 г.

Днес, 14 декември 2015 г., понеделник от 15.00 ч. в сградата на Висшия съдебен съвет, се проведе заседание на Комисията по правни въпроси на ВСС в състав:

     	     ПРЕДСЕДАТЕЛ:     	ЮЛИАНА КОЛЕВА 							
ЧЛЕНОВЕ:		СВЕТЛА ПЕТКОВА 
						ЮЛИЯ КОВАЧЕВА 
			КАРОЛИНА НЕДЕЛЧЕВА
 НЕЗАБРАВКА СТОЕВА  

На заседанието присъстват експертните сътрудници на комисията: Саша Харитонова –  директор на дирекция „Правна” и Мартин Величков – главен експерт – юрисконсулт в дирекция „Правна“.

По внесените допълнителни точки и на основание последвалите разисквания по дневния ред,

КОМИСИЯТА ПО ПРАВНИ ВЪПРОСИ
Р Е Ш И:

Включва в дневния ред следните допълнителни точки:

- Писмо от Комисията по защита от дискриминация относно подадена жалба от Николай Гемеджиев – съдия в Районен съд гр. Айтос, за становище.

- Проект на обхват и структура на годишния доклад за прилагането на закона и за дейността на Прокуратурата и разследващите органи през 2015 г., изпратено от главния прокурор на Република България.

- Писмо от главния инспектор на Инспектората към ВСС относно предприемане на мерки от Висшия съдебен съвет за гарантиране на равенство в статута на съдии, прокурори и следователи, възстановени на посочените длъжности след изтичането на мандата на изборна длъжност, която заемат.

- Искане от Българското дружество по съдебна медицина за нормативни промени относими към тяхната дейност.

Д Н Е В Е Н   Р Е Д:

1. ОТНОСНО: Писмо от Министерство на правосъдието относно уведомяване за предстоящо изпълнение на сключено споразумение между Министерство на правосъдието и Министерство на вътрешните работи за предоставяне на електронни справки за съдимост.

КОМИСИЯТА ПО ПРАВНИ ВЪПРОСИ
Р Е Ш И:

1.1. Приема за сведение уведомлението за предстоящо изпълнение на сключено споразумение между Министерство на правосъдието и Министерство на вътрешните работи за предоставяне на електронни справки за съдимост.

2. ОТНОСНО: Запитване от Военно – апелативен съд относно начисляване на възнаграждение със съответните социални осигуровки.

КОМИСИЯТА ПО ПРАВНИ ВЪПРОСИ
Р Е Ш И:

2.1. Възлага на директора на дирекция „Правна“ да изготви отговор по поставения въпрос до председателя на Военно – апелативен съд.

3. ОТНОСНО: Запитване от Анелия Рашева относно отразяване на обстоятелства в издадени служебни бележки от Висшия съдебен съвет.

КОМИСИЯТА ПО ПРАВНИ ВЪПРОСИ
Р Е Ш И:

3.1. Да се издаде служебна бележка, че за периода от 01.01.2009 г. до 31.12.2011 г. Анелия Рашева е била съдия в Районен съд гр. Видин.

4. ОТНОСНО: Доклад от Галина Карагьозова – член на ВСС и ръководител проект „Подкрепа за Висшия съдебен съвет, свързана с изграждането на капацитет и подобряване на ефективността на съдебната система” по Норвежкия финансов механизъм относно предложение за допълнение на Правилника за организация на съдилищата с оглед уредба на изпращането на призовки по електронен път.

			КОМИСИЯТА ПО ПРАВНИ ВЪПРОСИ
Р Е Ш И:

4.1. Не възразява в Правилника за администрацията в съдилищата да се създаде разпоредба с предложения текст в чл. 71а. 
4.2. Изпраща предложението на работната група за изменение и допълнение на Правилника за администрацията в съдилищата. 

ДОПЪЛНИТЕЛНИ ТОЧКИ:

5. ОТНОСНО: Писмо от Комисията по защита от дискриминация относно подадена жалба от Николай Гемеджиев – съдия в Районен съд гр. Айтос, за становище.

КОМИСИЯТА ПО ПРАВНИ ВЪПРОСИ
Р Е Ш И:

5.1. Приема за сведение писмото от Комисията по защита от дискриминация относно подадена жалба от Николай Гемеджиев – съдия в Районен съд гр. Айтос, която се комплектова, ведно със становище от процесуалните представители на дирекция „Правна“.

6. ОТНОСНО: Проект на обхват и структура на годишния доклад за прилагането на закона и за дейността на Прокуратурата и разследващите органи през 2015 г., изпратено от главния прокурор на Република България.

КОМИСИЯТА ПО ПРАВНИ ВЪПРОСИ
Р Е Ш И:

6.1. Предлага на Висшия съдебен съвет на основание чл. 130, ал.6, т.5 от Конституцията на Република България да определи обхват и структура на годишния доклад за прилагането на закона и за дейността на Прокуратурата и разследващите органи през 2015 г.
6.2. Внася предложението за разглеждане в заседание на Висшия съдебен съвет насрочено за 14.01.2015 г.

7. ОТНОСНО: Писмо от главния инспектор на Инспектората към ВСС относно предприемане на мерки от Висшия съдебен съвет за гарантиране на равенство в статута на съдии, прокурори и следователи, възстановени на посочените длъжности след изтичането на мандата на изборна длъжност, която заемат.

КОМИСИЯТА ПО ПРАВНИ ВЪПРОСИ
Р Е Ш И:

7.1. Няма законово основание за запазване достигнатия размер на трудовите възнаграждения при възстановяване на магистрати, заемали мандатни длъжности, поради липса на текстове уреждащи подобни случаи.
Поставеният въпрос следва да намери място в уредбата на Закона за съдебната власт.
8. ОТНОСНО: Искане от Българското дружество по съдебна медицина за нормативни промени относими към тяхната дейност.

КОМИСИЯТА ПО ПРАВНИ ВЪПРОСИ
Р Е Ш И:

8.1. Изпраща направеното искане на междуведомствената работна група към Министерство на правосъдието с цел изготвяне на концепция за организацията на дейността на вещите лица и проект на Закона за вещите лица.
8.2. Решението по т. 8.1. да се изпрати на Българското дружество по съдебна медицина, за сведение.

ПРЕДСЕДАТЕЛ
НА КОМИСИЯТА:		    /П/ 
                          ЮЛИАНА КОЛЕВА